pythainlp/thai-wiki-dataset-v4 huggingface dataset:
อาการเลือดออกในกระเพาะและลำไส้

อาการเลือดออกในกระเพาะและลำไส้ เป็นอาการเลือดออกทุกแบบในทางเดินอาหารตั้งแต่ปากถึงไส้ตรง เมื่อมีการเสียเลือดมากในเวลาสั้น ๆ อาจมีอาการอย่างอาเจียนเป็นเลือดสด อาเจียนเป็นเลือดสีคล้ำ อุจจาระเป็นเลือดหรืออุจจาระสีดำ อาการเลือดออกปริมาณน้อยเป็นเวลานานอาจทำให้เกิดภาวะเลือดจากเหตุขาดเหล็กซึ่งส่งผลให้รู้สึกเหนื่อยหรือเจ็บอกที่เกี่ยวกับหัวใจ อาการอื่นอาจมีปวดท้อง หายใจกระชั้น ผิวหนังซีด หรือหมดสติชั่วคราว บางครั้งผู้ที่มีอาการเลือดออกเล็กน้อยอาจไม่มีอาการเลย
อาการเลือดออกตรงแบบแบ่งเป็นสองประเภทหลัก คือ อาการเลือดออกในกระเพาะและลำไส้ส่วนบนและอาการเลือดออกในกระเพาะและลำไส้ส่วนล่าง สาเหตุของอาการเลือดออกในกระเพาะและลำไส้ส่วนบน ได้แก่ โรคแผลเปื่อยเพปติก หลอดเลือดหลอดอาหารขอดเนื่องจากตับแข็งและมะเร็ง ฯลฯ สาเหตุของอาการเลือดออกในกระเพาะและลำไส้ส่วนล่างมีโรคริดสีดวงทวาร มะเร็งและโรคลำไส้อักเสบ เป็นต้น การวินิจฉัยตรงแบบเริ่มด้วยการซักประวัติและการตรวจร่างกาย ร่วมกับการตรวจเลือด อาการเลือดออกปริมาณเล็กน้อยอาจตรวจพบด้วยการทดสอบเลือดแฝงในอุจจาระ การส่องคล้องทางเดินอาหารส่วนล่างและส่วนบนอาจหาบริเวณที่เลือดออกได้ การสร้างภาพทางการแพทย์อาจมีประโยชน์ในผู้ป่วยที่ไม่ชัดเจน
การรักษาเบื้องต้นมุ่งสนใจการกู้ชีพซึ่งอาจมีสารน้ำเข้าหลอดเลือดดำและการถ่ายเลือด บ่อยครั้งที่ไม่แนะนำการถ่ายเลือดยกเว้นฮีโมโกลบินน้อยกว่า 70 หรือ 80 กรัมต่อลิตร อาจพิจารณาการรักษาด้วยสารยับยั้งปั๊มโปรตอน อ็อกทรีโอไทด์ (octreotide) และยาปฏิชีวนะในผู้ป่วยบางคน หากมาตรการอื่นยังไม่มีประสิทธิภาพ อาจพยายามใช้บอลลูนหลอดอาหารในผู้ที่สงสัยว่าเป็นหลอดเลือดหลอดอาหารขอด โดยทั่วไปแนะนำการส่องกล้องหลอดอาหาร กระเพาะอาหารและดูโอดีนัมหรือการส่องกล้องลำไส้ใหญ่ภายใน 24 ชั่วโมงและอาจทำให้ได้การรักษาเช่นเดียวกับการวินิจฉัย
อาการเลือดออกในกระเพาะและลำไส้ส่วนบนพบบ่อยกว่าอาการเลือดออกในกระเพาะและลำไส้ส่วนล่าง อาการเลือดออกในกระเพาะและลำไส้ส่วนบนพบในผู้ใหญ่ 50 ถึง 150 คนต่อ 100,000 คนต่อปี ส่วนอาการเลือดออกในกระเพาะและลำไส้ส่วนล่างมีการประมาณว่าเกิดในผู้ใหญ่ 20 ถึง 30 คนต่อ 100,000 คนต่อปี อาการเลือดออกนี้ทำให้มีการระบเข้ารักษาในโรงพยาบาลประมาณ 300,000 คนต่อปีในสหรัฐ ความเสี่ยงการเสียชีวิตจากอาการเลือดออกในกระเพาะและลำไส้อยู่ระหว่าง 5% ถึง 30% ความเสี่ยงอาการเลือดออกในชายมีมากกว่าหญิงและเพิ่มขึ้นตามอายุ
คิงดอมฮาตส์

คิงดอมฮาตส์  เป็นชุดเกมเล่นตามบทบาทแนวต่อสู้ที่พัฒนาและวางจำหน่ายโดยสแควร์เอนิกซ์ (เดิมคือ สแควร์) ภายใต้ความร่วมมือกับดิสนีย์อินเตอร์แอ็คทีฟสตูดิโอส์ มีผู้กำกับโครงการคือเท็ตสึยะ โนมูระ โดยเกมในซีรีส์คิงดอมฮาตส์นี้ ได้มีการนำโลกของหลายๆค่ายมารวมกันโดยมีตัวละครจากทั้งดิสนีย์, ไฟนอลแฟนตาซี และ เดอะเวิลด์เอนส์วิทยู เข้ามาเป็นตัวดำเนินเนื้อเรื่องในจักรวาลที่สร้างขึ้นโดยเฉพาะ
ปัจจุบัน คิงดอมฮาตส์มีเกมออกมาแล้วด้วยกันอยู่ 7 ภาคซึ่งรองรับบนเครื่องเล่นวิดีโอเกมหลายรุ่น โดยภาคแรกวางจำหน่ายในปี 2002 บนเครื่องเพลย์สเตชัน 2 ซึ่งภาคต่อๆมาก็ล้วนประสบความสำเร็จอย่างงดงาม โดยเมื่อเดือนตุลาคม 2013 มียอดขายเกมในซีรีส์นี้สะสมแล้วกว่า 25 ล้านฉบับ
อะลูมิเนียม คลอไฟเบรต

อะลูมิเนียม คลอไฟเบรต หรือเรียกอีกชื่อหนึ่งว่า อัลไฟเบรต (' หรือ ') เป็นยาลดระดับไขมันในกระแสเลือดกลุ่มไฟเบรต (Fibrate dericatives) อะลูมิเนียม คลอไฟเบรตหรืออัลไฟเบรตเป็นสารประกอบอะลูมิเนียมของคลอไฟเบรต มีข้อบ่งใช้สำหรับรักษาภาวะไขมันในกระแสเลือดสูง โดยอาจพิจารณาใช้เป็นยาเดี่ยวหรือให้ร่วมกับยาลดไขมันในกระแสเลือดกลุ่มอื่นได้ 
ภาวะแทรกซ้อนจากการใช้ยา.
เนื่อจากอะลูมิเนียม คลอไฟเบรตจะถูกเปลี่ยนแปลงในร่างกายโดยปฏิกิรยาไฮโดรไลซิสกลายเป็น คลอไฟเบรต ซึ่งสามารถเหนี่ยวนำให้เกิดกลุ่มอาการที่มีการหลั่งฮอร์โมนที่เกี่ยวเนื่องกับการขับปัสสาวะเสียสมุดุล (Syndrome of inappropriate antidiuretic hormone secretion; SIADH) ได้ ซึ่งกลุ่มอาการดังกล่าวเกิดจากการที่ร่างกายมีระดับฮอร์โมนวาโสเพรสซิน (vasopressin) ในปริมาณมากกว่าปกติ ทำให้มีการดูดซึมน้ำกลับมากขึ้น ปัสสาวะจะเข้มขึ้นขึ้น และโซเดียมในเลือดต่ำจากน้ำที่เกินกลับมาในกระแสเลือด นอกจากนี้แล้วคลอไฟเบรตยังมีผลทำให้เกิดการก่อตัวของนิ่วในถุงน้ำดีอีกด้วย จากการศึกษาผลของการลดระดับคอเลสเตอรอลในกระแสเลือดของคลอไฟเบรตต่อการเป็นการป้องกันปฐมภูมิ (Primary Prevention) ต่อการเกิดโรคกล้ามเนื้อหัวใจขาดเลือด (Ischaemic Heart Disease) ที่ดำเนินการศึกษาโดยภาคีความร่วมมือแห่งองค์การอนามันโลก (The World Health Organization Cooperative Trial) พบว่ากลุ่มผู้ป่วยที่ได้รับการรักษาด้วยคลอไฟเบรตมีอุบัติการณ์การเสียชีวิตสูงเป็นอย่างมากถึงแม้ว่าจะสามารถควบคุมระดับคอเลสเตอรอลให้อยู่ในระดับเป้าหมายได้ก็ตาม (ผู้ป่วยที่ได้รับคลอไฟเบรตมากกว่า 47% เสียชีวิตในระหว่างที่ได้รับการรักษาด้วยยาดังกล่าว และ 5% เสียชีวิตหลังจากรักษาด้วยคลอไฟเบรตจนเสร็จสิ้นแล้ว) ซึ่งการเสีบชีวิตในอัตราดังกล่าวถือเป็นสัดส่วนที่สูงกว่ากลุ่มควบคุมที่ไม่ได้รับการรักษาด้วยคลอไฟเบรต แต่สาเหตุของการเสียชีวิตในกลุ่มผู้ป่วยที่ได้รับคลอไฟเบรตนั้นค่อนข้างมีความหลากหลาย และส่วนใหญ่มักเสียชีวิตจากสาเหตุอื่นที่ไม่ใช่โรคหัวใจ และยังไม่สามารถสรุปได้ถึงความสัมพันธ์ที่แน่ชัดระหว่างคลอไฟเบรตกับอุบัติการณ์การเสียชีวติที่สูงเช่นนี้ได้ 
หลังจากคลอไฟเบรตถูกเพิกถอนออกจากตลาดในปี ค.ศ. 2012 อันเนื่องมาจากการก่อให้เกิดอาการข้างเคียงที่รุนแรง ทำให้อะลูมิเนียม คลอไฟเบรตซึ่งเป็นสารประกอบของคลอไฟเบรตถูกเพิกถอนไปด้วยโดยปริยาย
รัฐบาลพลัดถิ่นโปแลนด์

รัฐบาลพลัดถิ่นโปแลนด์ เป็นที่รู้จักกันอย่างเป็นทางการว่า รัฐบาลพลัดถิ่นแห่งสาธารณรัฐโปแลนด์  เป็นรัฐบาลพลัดถิ่นของโปแลนด์ ถูกก่อตั้งขึ้นในภายหลังจากการบุกครองโปแลนด์ในเดือนกันยายน ค.ศ. 1939 และต่อมาโปแลนด์ถูกยึดครองโดยเยอรมนีและสหภาพโซเวียต ซึ่งทำให้สาธารณรัฐโปแลนด์ที่สองต้องยุติลง
แม้ว่าโปแลนด์จะถูกยึดครองโดยอำนาจฝ่ายศัตรู รัฐบาลพลัดถิ่นก็ยังได้ใช้อิทธิพลมากมายในโปแลนด์ในช่วงสงครามโลกครั้งที่สอง ผ่านทางโครงสร้างของรัฐใต้ดินโปแลนด์และกองกำลังติดอาวุธ ขบวนการต่อต้านอาร์เมีย คราโยวา(กองทัพบ้านเกิด) ในต่างประเทศ ภายใต้อำนาจของรัฐบาลพลัดถิ่น หน่วยทหารโปแลนด์ที่หลบหนีจากการถูกยึดครองได้ต่อสู้รบภายใต้ผู้บัญชาการของตนเองในฐานะส่วนหนึ่งของกองกำลังฝ่ายสัมพันธมิตรในยุโรป แอฟริกา และตะวันออกกลาง
ภายหลังสงคราม เมื่อดินแดนโปแลนด์ตกอยู่ภายใต้การควบคุมของสาธารณรัฐประชาชนโปแลนด์ ซึ่งเป็นรัฐบริวารของสหภาพโซเวียต รัฐบาลพลัดถิ่นก็ยังคงดำรงอยู่ แม้ว่าส่วนใหญ่จะไม่เป็นที่ยอมรับและไม่มีอำนาจที่มีประสิทธิภาพ เพียงหลังจากการปกครองของคอมมิวนิสต์ในโปแลนด์ได้ยุติลง รัฐบาลพลัดถิ่นได้ส่งต่อความรับผิดชอบอย่างเป็นทางการไปยังรัฐบาลใหม่ของสาธารณรัฐโปแลนด์ที่ 3 ในเดือนธันวาคม ค.ศ. 1990
รัฐบาลพลัดถิ่นได้ตั้งอยู่ในฝรั่งเศส ระหว่างปี ค.ศ. 1939 ถึง 1940 ครั้งแรกในกรุงปารีส และต่อจากนั้นในอ็องเฌ ตั้งแต่ ค.ศ. 1940 ภายหลังจากฝรั่งเศสถูกยึดครอง รัฐบาลได้ย้ายไปยังกรุงลอนดอน และยังคงอยู่ในสหราชอาณาจักรจนกระทั่งได้ถูกยุบลงใน ค.ศ. 1990
เหตุระเบิดในอิสตันบูล มกราคม พ.ศ. 2559

เหตุโจมตีในอิสตันบูล พ.ศ. 2559 เกิดในวันที่ 12 มกราคม พ.ศ. 2559 บริเวณอนุสาวรีย์ธีโอโดซุส บริเวณจตุรัสซุลตานาห์เมต์ เขตฟาติห์ ของนครอิสตันบูล เป็นการระเบิดฆ่าตัวตาย มีผู้เสียชีวิต 13 ราย บาดเจ็บ 15 ราย เวลา 10.20 น. ตามเวลาท้องถิ่นผู้เสียชีวิตทั้งหมดเป็นชาวเยอรมันส่วนผู้บาดเจ็บเป็นชาวเยอรมัน นอร์เวย์ เปรู และเกาหลีใต้ 
เบื้องหลัง.
เมื่อวันที่ 6 มกราคม พ.ศ. 2558 เกิดเหตุระเบิดฆ่าตัวตายที่สถานีตำรวจ บริเวณใกล้เคียง จัตุรัสสุลต่านอะห์เม็ตใจกลางนครอิสตันบูล มีผู้เสียชีวิต 2 ราย (รวมมือระเบิด) บาดเจ็บเล็กน้อย 1 ราย
แม่น้ำชากูจิอิ

แม่น้ำชากูจิอิ  เป็นแม่น้ำที่ผ่านแถบตะวันตกเฉียงเหนือของกรุงโตเกียว ประเทศญี่ปุ่น โดยมีต้นน้ำอยู่ที่ย่านฮานาโกงาเนอิมินามิโจ นครโคไดระ และไหลไปบรรจบกับแม่น้ำซูมิดะ ที่เขตคิตะ ในกรุงโตเกียว 
แม่น้ำชากูจิอิมีความยาวรวม 25.2 กิโลเมตร มีพื้นที่รับน้ำ 61.6 ตารางกิโลเมตร และถูกจัดอยู่ในประเภทแม่น้ำชั้นหนึ่งโดยรัฐบาลญี่ปุ่น
ซาจิโกะ ชิจิมัตสึ

ซาจิโกะ ชิจิมัตสึ (; โรมาจิ: "Chijimatsu Sachiko"; ชื่อเกิด: ซาจิโกะ ซูเอ็ตสึเนะ (; โรมาจิ: "Suetsune Sachiko"); 30 พฤศจิกายน ค.ศ. 1937 ที่จังหวัดฟูกูโอกะ) เธอเป็นนักพากย์สังกัด 81 Produce
ผลงานที่เธอประสบความสำเร็จคือบทโปกิชิในเจ้าหนูกบอภินิหารโนบิ ทามาโกะในโดราเอมอนและสายลับ001ในสายลับ 009
ราชวิทยาลัยจุฬาภรณ์

ราชวิทยาลัยจุฬาภรณ์  เป็นสถาบันการวิจัยและวิชาการชั้นสูงสังกัดสำนักนายกรัฐมนตรี (มิใช่สถาบันอุดมศึกษา แต่มีสถาบันอุดมศึกษาอยู่ในส่วนงาน) และจัดการศึกษาทางวิชาการและวิชาชีพด้านวิทยาศาสตร์ เทคโนโลยี สิ่งแวดล้อม การแพทย์ และการสาธารณสุข มีวัตถุประสงค์ในการวิจัย สร้าง ประมวล ประยุกต์ ส่งเสริม เผยแพร่ พัฒนา จัดการศึกษาและผลิตบุคลากรในระดับสูง เพื่อสร้างองค์ความรู้ เป็นศูนย์ความเป็นเลิศทางด้านวิทยาศาสตร์ เทคโนโลยี สิ่งแวดล้อม การแพทย์ และการสาธารณสุข ให้บริการทางการแพทย์และการสาธารณสุขแก่ประชาชน ให้ความช่วยเหลือผู้ยากไร้และผู้ประสบภัยพิบัติ รวมทั้งส่งเสริมคุณธรรมและจริยธรรม และทะนุบำรุงศิลปวัฒนธรรม
ประวัติ.
ราชวิทยาลัยจุฬาภรณ์ ประกอบด้วยโรงพยาบาลจุฬาภรณ์ วิทยาลัยวิทยาศาสตร์การแพทย์เจ้าฟ้าจุฬาภรณ์ ขึ้นเป็นสถาบันอุดมศึกษาในกำกับของรัฐบาล โดยสมเด็จเจ้าฟ้าๆ กรมพระศรีสวางควัฒน วรขัตติยราชนารี พระราชทานนาม "ราชวิทยาลัยจุฬาภรณ์" โดยก่อตั้งขึ้นเมื่อวันที่ 19 มกราคม 2559 ตาม พระราชบัญญัติราชวิทยาลัยจุฬาภรณ์ พ.ศ. 2559 ซึ่งสภานิติบัญญัติแห่งชาติได้ลงมติในวาระรับหลักการเมื่อวันที่ 29 ตุลาคม 2558 และได้ลงมติในวาระ 3 เมื่อวันที่ 3 ธันวาคม 2558 ด้วยคะแนน 151–0 เสียงโดยได้ประกาศลงในราชกิจจานุเบกษา เมื่อวันที่ 19 มกราคม 2559
ราชวิทยาลัยจุฬาภรณ์ เป็นสถาบันการศึกษาวิจัยด้านวิทยาศาสตร์ เทคโนโลยี และการแพทย์ชั้นนำของภูมิภาคในการผลิตและพัฒนาบุคลากรชั้นสูง ทำการวิจัยเพื่อสร้างองค์ความรู้ใหม่และนำผลการวิจัยไปประยุกต์ใช้ เผยแพร่ความรู้ทางด้านวิทยาศาสตร์ เทคโนโลยี สิ่งแวดล้อม การแพทย์ การสาธารณสุข และให้บริการทางการแพทย์เป็นศูนย์กลางความร่วมมือของหน่วยงานภาครัฐและภาคเอกชนทั้งในประเทศและต่างประเทศ รวมทั้งทำงานประสานกับองค์การระหว่างประเทศ มีเป้าหมายสูงสุดคือการนำวิทยาศาสตร์และเทคโนโลยีไปใช้เพื่อยกระดับคุณภาพชีวิตของประชาชน โดยเริ่มรับนักศึกษาของราชวิทยาลัยรุ่นแรกในปีการศึกษา 2560
ในวันที่ 27 ธันวาคม พ.ศ. 2560 ได้มีการประกาศใช้ พระราชบัญญัติราชวิทยาลัยจุฬาภรณ์ (ฉบับที่ 2) พ.ศ. 2560 ซึ่งได้กำหนดให้แยกสถาบันวิจัยจุฬาภรณ์ออกจากราชวิทยาลัยและยังให้อยู่ภายใต้มูลนิธิจุฬาภรณ์ตามเดิม จึงได้ตัดกรรมการสภาราชวิทยาลัยที่มาจากสัดส่วนของสถาบันวิจัยจุฬาภรณ์ออกด้วย อีกทั้งกำหนดให้อาจมีตำแหน่ง ประธานราชวิทยาลัย เพื่อให้สภาราชวิทยาลัยขอรับคำแนะนำและคำปรึกษาในกิจการทั้งปวงตามวัตถุประสงค์ของราชวิทยาลัย และประธานราชวิทยาลัยจะแต่งตั้ง รองประธานราชวิทยาลัย เพื่อทำหน้าที่ตามที่มอบหมายก็ได้
กรรมการสภาราชวิทยาลัยผู้ทรงคุณวุฒิ.
วันที่ 24 มกราคม พ.ศ. 2560 ราชกิจจานุเบกษาได้เผยแพร่ประกาศสำนักนายกรัฐมนตรี เรื่อง แต่งตั้งกรรมการสภาราชวิทยาลัยผู้ทรงคุณวุฒิของราชวิทยาลัยจุฬาภรณ์ โดยได้แต่งตั้งกรรมการสภาราชวิทยาลัยผู้ทรงคุณวุฒิทั้งสิ้น 7 คน ดังนี้
<templatestyles src="Div col/styles.css"/>
ต่อมาในวันที่ 16 พฤษภาคม พ.ศ. 2560 ได้มีการเผยแพร่ประกาศสำนักนายกรัฐมนตรี เรื่อง แต่งตั้งกรรมการสภาราชวิทยาลัยผู้ทรงคุณวุฒิโดยได้แต่งตั้ง จรัมพร โชติกเสถียร เป็นกรรมการสภาราชวิทยาลัยผู้ทรงคุณวุฒิ
หน่วยงาน.
ราชวิทยาลัยจุฬาภรณ์ประกอบไปด้วยส่วนงานดังต่อไปนี้
<templatestyles src="Div col/styles.css"/>
อาด็อล์ฟ กาสทอน อ็อยเกน ฟิค

อาด็อล์ฟ กาสทอน อ็อยเกน ฟิค (22 กุมภาพันธ์ ค.ศ. 1852 – 11 กุมภาพันธ์ ค.ศ. 1937) เป็นจักษุแพทย์ชาวเยอรมัน เป็นบุตรของนักกายวิภาคศาสตร์ ฟรันทซ์ ลูทวิช ฟิค และเป็นหลานของนักสรีรวิทยา อาด็อล์ฟ อ็อยเกน ฟิค เขาได้รับการเลี้ยงดูจากครอบครัวของลุงและเข้าร่วมในสงครามฝรั่งเศส-ปรัสเซีย ก่อนจะเรียนวิชาแพทย์ที่เมืองเวือทซ์บวร์ค ในปี ค.ศ. 1879 ฟิคเดินทางไปรักษาตัวจากวัณโรคที่แอฟริกาใต้ ก่อนจะกลับมาเยอรมนี ในปี ค.ศ. 1888 เขาได้ประดิษฐ์เลนส์สัมผัสจากกระจกสีน้ำตาล มีเส้นผ่านศูนย์กลาง 18–21 มิลลิเมตร เลนส์ของฟิคถือเป็นเลนส์สัมผัสชนิดแรก
ระหว่าง ค.ศ. 1887–1914 ฟิคดำรงตำแหน่งหัวหน้าภาควิชาจักษุวิทยาและสรีรวิทยาที่มหาวิทยาลัยซูริก ก่อนจะทำงานเป็นแพทย์สนามในสงครามโลกครั้งที่หนึ่ง เขาถูกฝ่ายฝรั่งเศสจับตัวและปล่อยตัวออกมาในปี ค.ศ. 1919 ฟิคเสียชีวิตในปี ค.ศ. 1937
ปลาฮูโซ

ปลาฮูโซ เป็นสกุลของปลาน้ำจืดขนาดใหญ่ ใช้ชื่อสกุลว่า "Huso" เป็นปลาสเตอร์เจียนขนาดใหญ่ที่พบในภูมิภาคยูเรเชีย อยู่ในภาวะใกล้สูญพันธุ์อย่างวิกฤต
จำแนกออกได้เป็น 2 ชนิด
ปัจจุบัน ผลการศึกษาล่าสุดพบว่าสกุลนี้อาจรวมอยู่เป็นสกุลเดียวกันกับ "Acipenser" ซึ่งเป็นสกุลที่มีสมาชิกมากที่สุดของปลาสเตอร์เจียนได้
แมงมุมสันโดษเมดิเตอร์เรเนียน

แมงมุมสันโดษเมดิเตอร์เรเนียน (ชื่อวิทยาศาสตร์: "Loxosceles rufescens") เป็นแมงมุมที่พบได้ในบริเวณเมดิเตอร์เรเนียน แต่ก็พบการกระจายพันธุ์ในรัฐอาร์คันซอบนเกาะฮาวาย ออสเตรเลีย, บางส่วนของจีน เกาหลีและญี่ปุ่น ตลอดจนอำเภอไทรโยคในประเทศไทย ตัวมีสีน้ำตาลเข้มแบนเรียว ขนาดตัวราว 7.0-7.5 มิลลิเมตร มีพิษที่ส่งผลให้บริเวณที่ถูกกัดมีการอักเสบ เนื้อเยื่อตาย ซึ่งนำไปสู่การติดเชื้อจนอาจถึงแก่ชีวิต
ลายฟาย

ลายฟาย (ย่อจาก Light Fidelity) เป็นเทคโนโลยีการสื่อสารไร้สายเต็มเครือข่ายและความเร็วสูงแบบสองทางคล้ายกับวายฟาย ผู้คิดค้นคำนี้คือฮารัลด์ ฮาส ลายฟายเป็นการสื่อสารด้วยแสงที่มองเห็นได้รูปแบบหนึ่ง และเป็นเซตย่อยของการสื่อสารไร้สายแบบใช้แสง (OWC) และสามารถเป็นส่วนเติมเต็มของการสื่อสารด้วยความถี่วิทยุ (วายฟายหรือเครือข่ายเซลลูลาร์) หรือแม้แต่ใช้แทนการแพร่ข้อมูล ปัจจุบันมีการวัดความเร็วได้ผลว่าเร็วกว่าการใช้งานวายฟายประมาณ 100 เท่า โดยมีความเร็วที่ 224 จิกะบิตต่อวินาที
ลายฟายเป็นการสื่อสารแบบไร้สายและใช้แสงที่มองเห็นได้หรือสเปกตรัมอินฟราเรดและใกล้อัลตราไวโอเลต (แทนคลื่นความถี่วิทยุ) เป็นหนึ่งในเทคโนโลยีการสื่อสารไร้สายที่ลำเลียงข้อมูลได้มากกว่า และได้รับการเสนอว่าเป็นการแก้ปัญหาข้อจำกัดของแบนด์วิดท์จากความถี่วิทยุ
ตัวหน่วงนิวตรอน

ใน วิศวกรรมนิวเคลียร์ ตัวหน่วงนิวตรอน  เป็นตัวกลางที่ช่วยลดความเร็วของ นิวตรอนเร็ว โดยเปลี่ยนให้เป็น นิวตรอนความร้อน ที่สามารถสร้างความยั่งยืนให้กับ ปฏิกิริยาลูกโซ่นิวเคลียร์ ที่ใช้ ยูเรเนียม-235 หรือ นิวไคลด์ อื่นที่ทำ ฟิชชัน ได้ที่คล้ายกัน
ตัวหน่วงที่ใช้กันทั่วไป ได้แก่ น้ำปกติ (เบา) (ใช้ประมาณ 75% ของเครื่องปฏิกรณ์นิวเคลียร์ของโลก) แท่ง แกรไฟต์ (20% ของเครื่องปฏิกรณ์นิวเคลียร์) และ น้ำหนัก (5% ของเครื่องปฏิกรณ์นิวเคลียร์)
เบริลเลียม ก็ได้ถูกนำมาใช้ในรูปแบบเพื่อการทดลองบางอย่าง และพวก ไฮโดรคาร์บอน ก็ได้รับการแนะนำว่ามีความเป็นไปได้อีกตัวหนึ่ง
การหน่วง.
นิวตรอนจะยึดเหนี่ยวตามปกติอยู่กับ นิวเคลียสของอะตอม และไม่ได้มีอยู่ฟรีอย่างอิสระได้นานในธรรมชาติ นิวตรอน ที่ไม่ถูกยึดเหนี่ยวจะมี ครึ่งชีวิต เพียงประมาณ 10 นาที การปลดปล่อยนิวตรอนจากนิวเคลียสต้องการพลังงานที่มากกว่า พลังงานยึดเหนี่ยว ของนิวตรอน ซึ่งโดยปกติจะเท่ากับ 7-9 MeV สำหรับ ไอโซโทป ส่วนมาก แหล่งกำเนิดนิวตรอน จะสร้างนิวตรอนอิสระโดยปฏิกิริยานิวเคลียร์ที่หลากหลาย รวมทั้ง นิวเคลียร์ฟิชชัน และ นิวเคลียร์ฟิวชัน ไม่ว่าแหล่งกำเนิดของนิวตรอนจะเป็นอย่างไร ก็จะถูกปลดปล่อยออกมาพร้อมกับพลังงานหลาย MeV
เนื่องจาก พลังงานจลน์ <math>E</math> สามารถเกี่ยวข้องกับ อุณหภูมิ ผ่านทางสมการ:
<math>E=\frac{1}{2}mv^2=\frac{3}{2}k_B T</math>
ลักษณะสมบัติที่เป็น อุณหภูมิ ของนิวตรอนที่มีพลังงานหลาย ๆ MeV จะมีอุณหภูมิหลายสิบล้านองศา เซลเซียส
การหน่วงเป็นกระบวนการของการลดลงของพลังงานจลน์สูงช่วงเริ่มต้นของนิวตรอนอิสระ เนื่องจากพลังงานจะถูกอนุรักษ์ การลดลงของพลังงานจลน์ของนิวตรอนนี้จะเกิดขึ้นโดยการโอนพลังงานไปยังวัสดุที่เรียกว่าตัวหน่วง ตัวหน่วงยังเป็นที่รู้จักกันในนาม "ตัวชะลอนิวตรอน" เนื่องจากที่มาพร้อมกับการลดลงของพลังงานก็คือการลดความเร็วนั่นเอง
ความน่าจะเป็นของการกระเจิงของนิวตรอนตัวหนึ่งจากนิวเคลียสจะถูกกำหนดโดยภาคตัดขวางการกระเจิง คู่แรกของการชนที่มีตัวหน่วงอาจจะมีพลังงานสูงเพียงพอที่จะกระตุ้นนิวเคลียสของตัวหน่วง การปะทะกันดังกล่าวเป็นการชนแบบไม่ยืดหยุ่น เนื่องจากบางส่วนของพลังงานจลน์จะถูกเปลี่ยนเป็นพลังงานศักย์โดยการกระตุ้นบางส่วนของเสรีภาพภภายในของนิวเคลียสเพื่อที่จะสร้างสภาวะกระตุ้น  ในขณะที่พลังงานของนิวตรอนลดลง การชนกลายเป็นแบบยืดหยุ่นเสียส่วนใหญ่ นั่นคือพลังงานจลน์และโมเมนตัมรวมของระบบ (ของนิวตรอนและของนิวเคลียส) ถูกอนุรักษ์ (พลังงานจลน์รวม=โมเมนตัมรวม)
ถ้ากำหนดให้เป็นคณิตศาสตร์ของการชนแบบยืดหยุ่น เนื่องจากนิวตรอนมีน้ำหนักเบามากเมื่อเทียบกับนิวเคลียสส่วนใหญ่ วิธีที่มีประสิทธิภาพมากที่สุดในการกำจัดพลังงานจลน์ออกจากนิวตรอนก็คือโดยการเลือกนิวเคลียสหน่วงที่มีมวลใกล้เคียงกัน
การชนของนิวตรอนตัวหนึ่งที่มีมวล = 1 กับนิวเคลียส 1H (โปรตอน) อาจทำให้นิวตรอนสูญเสียเกือบทั้งหมดของพลังงานในการประสานงาเพียงครั้งเดียว โดยทั่วไปอย่างมาก มันจำเป็นต้องคำนึงถึงทั้งการชนแบบเฉียงและการชนแบบประสานงา "การลดลงแบบลอการิทึมเฉลี่ยของพลังงานนิวตรอนต่อการชนกันหนึ่งครั้ง" <math>\xi</math> ขึ้นอยู่กับมวลของอะตอม <math>A</math> ของนิวเคลียสเท่านั้นและจะถูกกำหนดโดย:
<math>\xi= \ln\frac{E_0}{E}=1+\frac{(A-1)^2}{2A}\ln\left(\frac{A-1}{A+1}\right)</math>.
สมการนี้สามารถประมาณออกมาให้อยู่ในรูปแบบที่ง่ายมากคือ <math>\xi\simeq \frac{2}{A+1}</math>.[] จากสมการนี้เราสามารถลบด้วย <math>n</math> จำนวนที่คาดหวังของการชนกันของนิวตรอนที่มีนิวเคลียสตามประเภทที่กำหนดให้ที่จะต้องลดพลังงานจลน์ของนิวตรอนจาก <math>E_0</math> เป็น <math>E_1</math>
<math> n=\frac{1}{\xi}(\ln E_0-\ln E_1)</math>.
เดอะวอยซ์ คิดส์ ไทยแลนด์ ซีซั่นที่ 4

เดอะวอยซ์ คิดส์ ไทยแลนด์  เป็นรายการประกวดร้องเพลงสำหรับเด็กอายุ 7–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ โดยรูปแบบของเวทีของซีซั่นนี้ได้มีการเปลี่ยนใหม่ และยังเป็นซีซั่นแรกที่มีการเปิดเผยสัดส่วนคะแนนโหวตของผู้เข้าแข่งขันหลังการประกาศผลในรอบถ่ายทอดสดอีกด้วย
โค้ช.
ในซีซั่นนี้ได้มีการเปลี่ยนแปลงโค้ชจากซีซั่นที่แล้วทั้งหมด โค้ชในซีซั่นนี้ ได้แก่ รัดเกล้า อามระดิษ, ติ๊ก ชีโร่, ลุลา
ทีม.
<templatestyles src="Div col/styles.css"/>
 #เปลี่ยนทาง – ชนะเลิศ
 #เปลี่ยนทาง – รองชนะเลิศอันดับ 2
 #เปลี่ยนทาง – รองชนะเลิศอันดับ 3
 #เปลี่ยนทาง – ถูกคัดออกในรอบ Live Playoff
 #เปลี่ยนทาง – ถูกคัดออกในรอบ Battle
รอบ Blind Auditions.
<templatestyles src="Col-begin/styles.css"/>
Episode 1 (17 มกราคม 2559).
สัปดาห์ที่ 1 ออกอากาศเมื่อวันที่ 17 มกราคม พ.ศ. 2559
โชว์โค้ช - ลมหายใจ (รัดเกล้า อามระดิษ), ในวันที่เราต้องไกลห่าง (ลุลา), ออกมาเต้น (ติ๊ก ชีโร่)
Episode 2 (24 มกราคม 2559).
สัปดาห์ที่ 2 ออกอากาศเมื่อวันที่ 24 มกราคม พ.ศ. 2559
Episode 3 (31 มกราคม 2559).
สัปดาห์ที่ 3 ออกอากาศเมื่อวันที่ 31 มกราคม พ.ศ. 2559
Episode 4 (7 กุมภาพันธ์ 2559).
สัปดาห์ที่ 4 ออกอากาศเมื่อวันที่ 7 กุมภาพันธ์ พ.ศ. 2559
Episode 5 (14 กุมภาพันธ์ 2559).
สัปดาห์ที่ 5 ออกอากาศเมื่อวันที่ 14 กุมภาพันธ์ พ.ศ. 2559
Episode 6-7 : Battle Rounds.
Battle Rounds.
ในรอบนี้ ผู้เข้าแข่งขันจะถูกแบ่งออกเป็น 4 ทีม ๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
 #เปลี่ยนทาง – เข้ารอบ
 #เปลี่ยนทาง – ถูกคัดออก
Episode 8-9: Live Show.
Episode 8: Semifinal.
กำหนดการออกอากาศเมื่อวันที่ 6 มีนาคม พ.ศ. 2559 ในรอบ Live Playoff ทั้งหมดนี้โค้ชได้มีการให้คะแนนที่ 50% สำหรับสมาชิก 4 คนในทีม ซึ่งคิดรวมกับผลโหวตอีก 50%
 #เปลี่ยนทาง เข้ารอบชิง
 #เปลี่ยนทาง ถูกคัดออก
 #เปลี่ยนทาง อันดับที่ 1 ของทีม
 #เปลี่ยนทาง อันดับที่ 2 ของทีม
 #เปลี่ยนทาง อันดับที่ 3 ของทีม
 #เปลี่ยนทาง อันดับที่ 4 ของทีม
Episode 9: Final.
ออกอากาศวันที่ 13 มีนาคม พ.ศ. 2559 ในรอบ Final สุดท้ายนี้จะใช้ผลโหวต 100% โดยมีข้อกำหนดว่า 1 หมายเลขได้ 1 โหวตและ 1 ผู้เข้าแข่งขันเท่านั้น
<templatestyles src="Col-begin/styles.css"/>
วิธีการบังคับต่อประเทศอิหร่าน

หลังจากการปฏิวัติอิหร่านในปี 2522 เป็นต้นมา สหรัฐอเมริกากำหนดวิธีการบังคับต่อประเทศอิหร่านและขยายวิธีการบังคับให้รวมบริษัทห้างร้านที่ทำข้อตกลงกับรัฐบาลอิหร่านด้วยในปี 2538 ในปี 2549 คณะมนตรีความมั่นคงแห่งสหประชาชาติผ่านข้อมติที่ 1696 และกำหนดวิธีการบังคับหลังอิหร่านไม่ยอมระงับโครงการเสริมสมรรถนะยูเรเนียมของตน วิธีการบังคับของสหรัฐทีแรกมุ่งเป้าไปการลงทุนด้านน้ำมัน แก๊สและปิโตรเคมี การส่งออกผลิตภัณฑ์ปิโตรเลียมกลั่น และธุรกิจที่ทำข้อตกลงกับเหล่าพิทักษ์การปฏิวัติอิหร่าน ซึ่งรวมธุรกรรมการธนาคารและการประกันภัย (ซึ่งรวมถึงธนาคารกลางอิหร่าน) การขนส่งสินค้าทางเรือ บริการเว็บโฮสต์ติงในเชิงพาณิชย์ และบริการจดทะเบียนชื่อโดเมน
เมื่อเวลาล่วงไป วิธีการบังคับมีผลร้ายแรงต่อเศรษฐกิจและประชาชนอิหร่าน นับแต่ปี 2522 สหรัฐเป็นผู้นำความพยายามนานาชาติในการใช้วิธีการบังคับเพื่อให้มีอิทธิพลต่อนโยบายของอิหร่าน ซึ่งรวมโครงการเสริมสมรรถนะยูเรเนียมของอิหร่าน ซึ่งรัฐบาลตะวันตกเกรงว่าเจตนาพัฒนาขีดความสามารถเพื่อผลิตอาวุธนิวเคลียร์ อิหร่านตอบโต้ว่าโครงการนิวเคลียร์ของตนเป็นไปเพื่อความมุ่งหมายทางพลเรือน ซึ่งรวมถึงการผลิตไฟฟ้าและวัตถุประสงค์ทางการแพทย์
เมื่อการเจรจานิวเคลียร์ระหว่างอิหร่านและรัฐบาลตะวันตกสะดุดและถูกมองว่าล้มเหลว ยิ่งถูกอ้างเป็นเหตุผลการบังคับใช้วิธีการบังคับทางเศรษฐกิจต่ออิหร่านที่หนักข้อขึ้น วันที่ 2 เมษายน 2558 พี5+1 และอิหร่าน ซึ่งประชุมในโลซาน ประเทศสวิสเซอร์แลนด์ บรรลุความตกลงชั่วคราวเรื่องกรอบซึ่งเมื่อเสร็จสมบูรณ์และนำไปปฏิบัติแล้วจะยกเลิกวิธีการบังคับส่วนมากเพื่อแลกกับการจำกัดโครงการนิวเคลียร์ของอิหร่านซึ่งกินเวลาอย่างน้อยสิบปี ผลทำให้วิธีการบังคับของสหประชาชาติถูกยกเลิกเมื่อวันที่ 16 มกราคม 2559
ผลกระทบและพัฒนาการหลังจากข้อตกลง
แม้ข้อตกลงนิวเคลียร์จะมีผลให้วิธีการบังคับจากนานาชาติถูกผ่อนคลาย แต่อิหร่านยังคงเผชิญกับมาตรการคว่ำบาตรทางเศรษฐกิจจากสหรัฐอเมริกา ซึ่งไม่ได้ยกเลิกมาตรการทั้งหมด และยังคงใช้กฎหมายระดับชาติอย่าง “พระราชบัญญัติการคว่ำบาตรอิหร่าน (Iran Sanctions Act)” รวมถึงคำสั่งบริหารของประธานาธิบดีเพื่อควบคุมการทำธุรกรรมบางประเภทกับอิหร่าน โดยเฉพาะธุรกรรมที่เกี่ยวข้องกับการพัฒนาขีปนาวุธ การละเมิดสิทธิมนุษยชน และการสนับสนุนกลุ่มติดอาวุธในภูมิภาค
มานูเอล เบลัซเกซ

มานูเอล เบลัซเกซ บิยาเบร์เด (24 มกราคม พ.ศ. 2486 – 15 มกราคม พ.ศ. 2559) เป็นอดีตนักฟุตบอลชาวสเปน ผู้ซึ่งเล่นให้กับสโมสรฟุตบอลเรอัลมาดริดเป็นส่วนใหญ่และฟุตบอลทีมชาติสเปนในตำแหน่งกองกลาง 
เขาเสียชีวิตในวันที่ 15 มกราคม พ.ศ. 2559 ในเมืองฟูเองฆิโรลา แคว้นอันดาลูซิอา ด้วยวัย 72 ปี
เอ็กโตเจเนซิส

Ectogenesis (มาจากภาษากรีก "ecto" "ภายนอก" และ "" "กำเนิด") คือ การเจริญเติบโตของสิ่งมีชีวิตในสภาพแวดล้อมเทียม ภายนอกร่างกายอย่างยากที่จะพบเห็นอันเป็นเรื่องปกติธรรมดา, เช่น การเจริญเติบโตของเอ็มบริโอหรือทารกในครรภ์ (fetus) ภายนอกร่างกายของแม่หรือการเจริญเติบโตของแบคทีเรียภายนอกร่างกายของโฮสต์หรือร่างกายของสิ่งมีชีวิตที่เป็นเจ้าของหรือเจ้าบ้าน คำว่าเอกโตเจเนซิส นี้ตั้งชื่อเพื่อเป็นเกียรติแด่นักวิทยาศาสตร์ชาวอังกฤษชื่อ เจ.บี.เอส. แฮลเดน (J.B.S. Haldane) ในปี 1924 
ตัวอ่อนของมนุษย์และทารกในครรภ์.
เอ็กโตเจเนซิสของตัวอ่อนของมนุษย์และของตัวอ่อนในครรภ์ต้องอาศัยมดลูกเทียม (artificial uterus) มดลูกเทียมจะต้องมีการจัดทำโดยสารอาหารและออกซิเจนจากแหล่งกำเนิดบางอย่างเพื่อที่จะบำรุงเลี้ยงรักษาตัวอ่อนในครรภ์เช่นเดียวกับการกำจัดวัสดุที่เป็นของเสียออกไป มีแนวโน้มที่จะมีความจำเป็นในการเชื่อมต่อระหว่าง เช่น ผู้ที่เป็นแหล่งกำเนิด, การเติมเต็มฟังก์ชันการทำงานนี้ของรก (placenta) มดลูกเทียมเป็นอวัยวะทดแทน, สามารถนำมาใช้เพื่อให้ความช่วยเหลือแก่ผู้หญิงที่เกิดความเสียหายของมดลูก, เป็นโรค หรือ ถูกตัดมดลูกออก เพื่อประโยชน์ของทารกในครรภ์ในระยะของการตั้งตรรภ์ นอกจากนี้ยังมีศักยภาพพอที่จะย้ายขีดความสามารถในการมีชีวิตอยู่รอดของทารกในครรภ์ไปสู่ระยะที่เร็วขึ้นมากก่อนการตั้งครรภ์ สิ่งนี้อาจส่งผลต่อข้อถกเถียงที่เกิดขึ้นอย่างต่อเนื่องเกี่ยวกับสิทธิอนามัยเจริญพันธุ์ (reproductive rights) ของมนุษย์ เอ็กโตเจเนซิสหรือการเพาะเลี้ยงตัวอ่อนภายนอกครรภ์ยังอาจเป็นวิธีการหนึ่งที่ทำให้พวกรักร่วมเพศ ผู้มีภาวะหย่อนสมรรถภาพทางเพศ ผู้มีความพิการ ชายและหญิงโสด สามารถมีทายาท (Offspring) ทางพันธุกรรมได้โดยไม่ต้องใช้การตั้งครรภ์แทน (อุ้มบุญ) หรือการบริจาคอสุจิ (Sperm donation) และทำให้ผู้หญิงสามารถมีลูกได้โดยไม่ต้องผ่านรอบการตั้งครรภ์ 
เอ็มบริโอ หรือ ตัวอ่อน สังเคราะห์.
ในปี 2022 เจค็อบ ฮันนา (Jacob Hanna) และทีมงานของเขาที่สถาบันวิทยาศาสตร์ไวซ์มันน์ (Weizmann Institute of Science) ได้สร้าง "โครงสร้างคล้ายเอ็มบริโอ" ในระยะแรกจากเซลล์ต้นกำเนิดของหนู
การกระเจิงนิวตรอน

การกระเจิงนิวตรอน  เป็นการกระเจิงของนิวตรอนอิสระโดยสสาร อาจหมายถึงกระบวนการทางฟิสิกส์หรือเทคนิคในการทดลองที่ใช้กระบวนการนี้สำหรับตรวจสอบวัสดุ การกระเจิงนิวตรอนที่เป็นกระบวนการทางฟิสิกส์นั้นมีความสำคัญแแแบบดั้งเดิมในด้านวิศวกรรมนิวเคลียร์ การกระเจิงนิวตรอนที่เป็นเทคนิคการทดลองจะถูกใช้ในสาขาผลิกศาสตร์, ฟิสิกส์, เคมีฟิสิกส์, ชีวฟิสิกส์, และการวิจัยวัสดุ มันถูกใช้ในเครื่องปฏิกรณ์นิวเคลียร์เพื่อการวิจัยและแหล่งกำเนิดนิวตรอนแบบการแตกเป็นเสี่ยงที่ผลิตการแผ่รังสีจากนิวตรอนที่มีความเข้มข้นเพียงพอ การเลี้ยวเบนนิวตรอน (การกระเจิงแบบยืดหยุ่น) จะถูกใช้สำหรับการกำหนดโครงสร้าง การกระเจิงนิวตรอนแบบไม่ยืดหยุ่นจะถูกนำมาใช้สำหรับการศึกษาด้านการสั่นสะเทือนของอะตอมและการกระตุ้นอื่น ๆ
การเลี้ยวเบนนิวตรอน

การเลี้ยวเบนนิวตรอน  หรือ การกระเจิงนิวตรอนแบบยืดหยุ่น  เป็นการประยุกต์ใช้การกระเจิงนิวตรอนในการกำหนดโครงสร้างของอะตอมและ/หรือโครงสร้างทางแม่เหล็กของวัสดุ ตัวอย่างที่จะทำการตรวจสอบจะถูกวางอยู่ในลำแสงของนิวตรอนความร้อนหรือนิวตรอนเย็นเพื่อสร้างรูปแบบการเลี้ยวเบนที่จะบอกข้อมูลของโครงสร้างของวัสดุนั้น เทคนิคนี้จะคล้ายกับการเลี้ยวเบนรังสีเอกซ์แต่เนื่องจากคุณสมบัติการกระเจิงที่แตกต่างกันของทั้งสองอย่างนี้ นิวตรอนและรังสีเอกซ์จึงให้ข้อมูลที่เสริมกัน
การถ่ายภาพด้วยนิวตรอน

การถ่ายภาพด้วยนิวตรอน  เป็นรูปแบบหนึ่งของการถ่ายภาพด้วยเครื่องคอมพิวเตอร์ที่เกี่ยวข้องกับการผลิตภาพสามมิติโดยการตรวจพบการดูดซับนิวตรอนที่ผลิตโดยแหล่งกำเนิดนิวตรอน มันสร้างภาพสามมิติของวัตถุโดยการรวมภาพที่ถ่ายแยกจากกันหลายภาพ มีความละเอียดประมาณ 200-500 ไมโครเมตร ในขณะที่ความละเอียดของมันต่ำกว่าของการถ่ายภาพด้วยเอกซ์เรย์ มันก็ยังมีประโยชน์สำหรับชิ้นงานที่มีความคมชัดต่ำระหว่างเมทริกซ์และวัตถุที่กำลังตรวจสอบ เช่นฟอสซิลที่มีปริมาณคาร์บอนสูงเช่นซากพืชหรือซากสัตว์มีกระดูกสันหลัง
โชคร้ายที่การถ่ายภาพด้วยนิวตรอนสามารถมีผลข้างเคียงจากการทิ้งไว้ของกัมมันตรังสีบนสารตัวอย่างถ้าพวกมันประกอบด้วยระดับที่ประเมินค่าได้ขององค์ประกอบบางอย่าง
ดาวเคราะห์เก้า

ดาวเคราะห์เก้า  คือ ดาวเคราะห์ขนาดใหญ่ซึ่งมีการตั้งสมมติฐานว่าอยู่ในบริเวณรอบนอกของระบบสุริยะ ได้รับการเสนอครั้งแรกเมื่อปี พ.ศ. 2557 เพื่ออธิบายวงโคจรที่ผิดปกติของวัตถุพ้นดาวเนปจูนกลุ่มหนึ่ง ซึ่งมีวงโคจรเลยแถบไคเปอร์ไปเป็นส่วนใหญ่
ในปี พ.ศ. 2557 จดหมายถึงวารสารเนเจอร์ ซึ่งเขียนโดยแชด ทรูคีลโล และ สก็อตต์ เอส. เชพเพิร์ด นักดาราศาสตร์ ได้อนุมานถึงการมีอยู่ของดาวเคราะห์พ้นดาวเนปจูนขนาดใหญ่ จากความคล้ายคลึงกันของวงโคจรของวัตถุพ้นดาวเนปูจนไกล อย่างเซดนาและ #เปลี่ยนทาง ในวันที่ 20 มกราคม พ.ศ. 2559 คอนสแตนติน บาทิกิน และไมเคิล อี. บราวน์ นักวิจัยของสถาบันเทคโนโลยีแคลิฟอร์เนีย ได้อธิบายถึงความคล้ายคลึงในวงโคจรของดาวหกดวงที่อยู่ไกลออกไป และพวกเขาได้กำหนดตัวแปรเฉพาะสำหรับวงโคจรเหล่านี้ขึ้นมา ดาวเคราะห์ที่ถูกทำนายนี้จะมีมวลมากกว่าโลกราว 10 เท่า (5,000 เท่าของดาวพลูโต) มีเส้นผ่านศูนย์กลางใหญ่กว่าโลกราว 2-4 เท่า มีชั้นบรรยากาศไฮโดรเจนและฮีเลียมหนา มีวงโคจรที่เยื้องศูนย์กลางมากและอยู่ห่างออกไปมากจนอาจใช้เวลาถึง 15,000 ปีในการโคจรรอบดวงอาทิตย์
ในการอภิปราย มีการพิจารณาแบบจำลองการก่อตัวของดาวเคราะห์ดวงนี้ ซึ่งอาจรวมไปถึงการย้ายตำแหน่งของดาวเคราะห์จากระบบสุริยะชั้นใน เช่นเดียวกับสมมติฐานดาวเคราะห์ยักษ์ดวงที่ห้า โดยบาทิกินและบราวน์เสนอว่าอาจเป็นแก่นดาวเคราะห์ดึกดำบรรพ์ที่ถูกเคลื่อนที่ออกไปจากวงโคจรเดิมในช่วงยุคเนบิวลาของวิวัฒนาการระบบสุริยะ
ออซอร์กุฟ

ออซอร์กุฟ  เป็นเมืองของประเทศโปแลนด์ตั้งอยู่กลางของประเทศ ห่างจากเมืองหลักประมาณ 20 กิโลเมตร มีเนื้อที่ทั้งหมด 15.47 ตารางกิโลเมตร และมีประชากรทั้งหมด 20,571 คน ในช่วงสงครามโลกครั้งที่สอง นาซีเยอรมนีได้เข้ายึดครองเมือง ในช่วงปี ค.ศ. 1943–1945
กวอฟนอ

กวอฟนอ  เป็นเมืองของประเทศโปแลนด์ ตั้งอยู่กลางของประเทศ ห่างจากเมืองหลักประมาณ 25 กิโลเมตร มีเนื้อที่ทั้งหมด 19.82 ตารางกิโลเมตร และมีประชากรทั้งหมด 15,167 คน
เทศบาลซตรือกุฟ

เทศบาลซตรือกุฟ  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคือซตรือกุฟ มีเนื้อที่ทั้งหมด 157.84 ตารางกิโลเมตร และมีประชากรทั้งหมด 12,120 คน
เทศบาลซกีแยช

เทศบาลซกีแยช  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคือซกีแยช มีเนื้อที่ทั้งหมด 199.05 ตารางกิโลเมตร และมีประชากรทั้งหมด 11,766 คน
เทศบาลออซอร์กุฟ

เทศบาลออซอร์กุฟ  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคือออซอร์กุฟ มีเนื้อที่ทั้งหมด 95.17 ตารางกิโลเมตร และมีประชากรทั้งหมด 6,540 คน
เทศบาลปาแชญต์แชฟ

เทศบาลปาแชญต์แชฟ  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคือปาแชญต์แชฟ มีเนื้อที่ทั้งหมด 103.82 ตารางกิโลเมตร และมีประชากรทั้งหมด 5,222 คน
เทศบาลกวอฟนอ

เทศบาลกวอฟนอ  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคือกวอฟนอ มีเนื้อที่ทั้งหมด 104.45 ตารางกิโลเมตร และมีประชากรทั้งหมด 4,956 คน
ฮย็อนซ็อง

ฮย็อนซ็อง (อักษรโรมัน: Hyunseong; เกาหลี: ; ฮันจา: ; ; 9 มิถุนายน ค.ศ. 1993 –) นักร้องสัญชาติเกาหลีใต้ ภายใต้สังกัด Starship Entertainment ศิลปินกลุ่มวงบอยเฟรนด์ เปิดตัวเมื่อวันที่ 26 พฤษภาคม พ.ศ. 2554 โดยเปิดตัวครั้งแรกรายการเพลง Mnet's M!Countdown
ประวัติ.
ฮย็อนซ็อง หรือ ชิม ฮยอน-ซอง เกิดเมื่อวันที่ 9 มิถุนายน พ.ศ. 2536 ที่เมืองย็องช็อน จังหวัดคย็องซังเหนือ ประเทศเกาหลีใต้ มีสมาชิกครอบครัวด้วยกันทั้งหมด 4 คน ได้แก่ คุณพ่อ, คุณแม่, พี่ชาย, และตัวเขาเอง จบการศึกษาจากโรงเรียนมัธยมปลายย็องดง (Yeongdong High School) ในโซล ประเทศเกาหลีใต้ ในช่วงประถมศึกษาปีที่ 6 ฮย็อนซ็องได้เข้าร่วมกับกลุ่มวงดนตรีโดยรับตำแหน่ง มือกลอง แต่กลับไม่สบผลสำเร็จนัก โดยฮย็อนซ็องได้เล็งเห็นว่าผู้คนมักจะชื่นชอบในตัวนักร้องนำมากกว่าสมาชิกคนอื่น ๆ ในวง ฮย็อนซ็องจึงเริ่มสนใจที่จะร้องเพลง โดยเริ่มเรียนร้องเพลงในช่วงมัธยมศึกษาปีที่ 1 ในขณะนั้นอาจารย์ผู้สอนร้องเพลงได้เล็งเห็นถึงความสามารถและพรสวรรค์ในการร้องเพลงของฮย็อนซ็อง จึงได้แนะนำให้ไปออดิชั่นตามค่ายเพลงต่าง ๆ เพื่อที่จะได้โอกาสในการเดบิวต์เป็นศิลปิน ต่อมาในช่วงมัธยมปลายปีที่ 3 ฮย็อนซ็องผ่านการออดิชั่นกับค่ายStarship Entertainment และใช้เวลาในการเทรนนิ่งเพียง 1 ปีก่อนที่จะเดบิวต์โดยเป็น 1 ในสมาชิกของวง บอยเฟรนด์ ในตำแหน่ง นักร้องเสียงหลัก
อาแล็กซันดรุฟวุตสกี

อาแล็กซันดรุฟวุตสกี  เป็นเมืองของประเทศโปแลนด์ ตั้งอยู่ในช่วงกลางของลุ่มแม่น้ำวิสวาและแม่น้ำโอเดอร์ของประเทศ เมืองก่อตั้งขึ้นเมื่อปี ค.ศ. 1816 มีเนื้อที่ทั้งหมด 13.47 ตารางกิโลเมตร และมีประชากรทั้งหมด 20,220 คน
เจ้าหญิงลุยซา มาเรีย สทิวเวิร์ต

เจ้าหญิงลุยซา มาเรีย เทเรซา สทิวเวิร์ต (28 มิถุนายน พ.ศ. 2235 – 18 เมษายน พ.ศ. 2255) เรียกอย่างลำลองว่า ลุยซา มาเรีย  หรือ หลุยส์ มารี  หรือที่กลุ่มจาโคไบต์ออกพระอิสริยยศว่า พระราชกุมารี  เป็นพระราชธิดาในพระเจ้าเจมส์ที่ 2 แห่งอังกฤษ ประสูติแต่แมรีแห่งโมดีนา โดยพระองค์ประสูติหลังพระราชชนกและชนนีทรงลี้ภัยเนื่องจากถูกโค่นราชบัลลังก์
ในเอกสารของราชสมาคมสทิวเวิร์ต  เรียกพระองค์ว่า "เจ้าหญิงเหนือห้วงมหรรณพ"  ตามอย่างคำว่า "กษัตริย์เหนือห้วงมหรรณพ"  ที่ใช้เรียกผู้สืบราชสมบัติสายจาโคไบต์ ซึ่งไม่มีพระราชธิดาตามกฎหมายพระองค์ใดถูกเรียกเช่นนี้มาก่อน
เจ้าหญิงลุยซา มาเรีย สิ้นพระชนม์เมื่อวันที่ 18 เมษายน พ.ศ. 2255 หลังประชวรด้วยโรคฝีดาษ สิริพระชันษา 19 ปี พระศพถูกฝังเคียงข้างหลุมฝังพระบรมศพพระราชชนก ณ คริสตจักรอังกฤษเบเนดิกไทนส์  ในปารีส ครั้นเกิดการปฏิวัติฝรั่งเศส โบสถ์คริสต์หลายแห่งถูกทำลายเสียย่อยยับรวมทั้งคริสตจักรอังกฤษเบเนดิกไทนส์ ในงานเขียนของฌูลส์ ฌาแน็ง  เมื่อปี พ.ศ. 2387 ระบุว่าพระบรมศพของพระเจ้าเจมส์ที่ 2 และพระศพของเจ้าหญิงลุยซา มาเรียถูกเคลื่อนย้ายไปฝัง ณ โรงพยาบาลทหารวาล-เดอ-กรัซ
อันเดรย์ ซาคารอฟ

อันเดรย์ ดมีตรีเยวิช ซาคารอฟ (21 พฤษภาคม ค.ศ. 1921 — 14 ธันวาคม ค.ศ. 1989) เป็นนักฟิสิกส์นิวเคลียร์และนักเคลื่อนไหวด้านสิทธิมนุษยชนชาวโซเวียต 
ซาคารอฟถูกจับในวันที่ 22 มกราคม ค.ศ. 1980 โดยเคจีบีฐานประท้วงต่อต้านการบุกอัฟกานิสถานเขาใด้รับการปล่อยตัวจากมิคาอิล กอร์บาชอฟ ด้วยนโยบายกลัสนอสต์และเปเรสตรอยคาในวันที่ 19 ธันวาคม ค.ศ.1986 จากนั้นใน เดือน มีนาคม ค.ศ.1989 ซาคารอฟเข้าร่วมกับสภาประชาชนแห่งสหภาพโชเวียตและกล่าวสุนทรพจน์ จนในวันที่ 14 ธันวาคม ค.ศ. 1989 ซาคารอฟได้เสียชีวิตด้วยโรคหัวใจเต้นผิดจังหวะและโรคกล้ามเนื้อหัวใจเสื่อมแบบพองโต
แมงมุมแม่ม่ายดำ

แมงมุมแม่ม่ายดำ (ชื่อวิทยาศาสตร์: "Latrodectus hesperus") เป็นแมงมุมพิษในสกุลแมงมุมแม่ม่าย กระจายพันธุ์ในภาคตะวันตกของทวีปอเมริกาเหนือและตะวันตกเฉียงใต้ของออสเตรเลีย เพศเมียมีขนาดตัวราว 14–16 มิลลิเมตร มีลำตัวสีดำ กลางลำตัวมีเครื่องหมายเป็นรูปนาฬิกาทราย เครื่องหมายนี้อาจเป็นได้ทั้งสีแดงหรือสีเหลือง ในขณะที่เพศผู้จะมีขนาดตัวราวครึ่งหนึ่งของตัวเมียและมีลำตัวสีอ่อนกว่าตัวเมีย
แมงมุมในสกุลแม่ม่าย ภายหลังการผสมพันธุ์กับตัวผู้เละ
ตัวเมียจะกินแมงมุมตัวผู้เข้าไปซึ่งกลายเป็นที่มาของชื่อ โดยที่แมงมุมตัวเมียเท่านั้นที่สามารถกัดมนุษย์ได้ เนื่องจากตัวผู้มีกรามขนาดเล็กเกินกว่าจะกัดผ่านผิวหนังมนุษย์ พิษของแมงมุมสายพันธุ์นี้ส่งผลต่อระบบประสาท ทำให้กล้ามเนื้อเกร็งจนกลายเป็นอัมพาต ซึ่งหากการอัมพาตเกิดกับกระบังลมและหัวใจก็อาจทำให้ถึงแก่ความตายได้ ผู้ถูกกัดมักมีอาการแสดงออกราว 20 นาทีถึง 1 ชั่วโมงภายหลังถูกกัด ซึ่งความรุนแรงก็จะขึ้นกับปริมาณสารพิษที่ร่ายกายได้รับ นอกจากนี้ยังอาจพบอาการข้างเคียงอื่นๆร่วมด้วย อาทิ ปวดท้องอย่างรุนแรง, คลื่นไส้อาเจียน, เหงื่อออกมาก, มือสั่น และชัก
เซาท์แปซิฟิกเกมส์ 1963

เซาท์แปซิฟิกเกมส์ 1963  เป็นการจัดการแข่งขันเซาท์แปซิฟิกเกมส์ครั้งแรก ประเทศฟิจิได้รับเกียรติให้เป็นเจ้าภาพของการแข่งขันครั้งแรก จัดขึ้นระหว่างวันที่ 29 สิงหาคม – 9 กันยายน ค.ศ. 1963 ที่เมืองซูวา ประเทศฟิจิ 
ประเทศที่เข้าร่วม.
13 ประเทศ/ดินแดนของแปซิฟิกมีส่วนร่วมในการแข่งขันครั้งนี้
ชนิดกีฬา.
เซาท์แปซิฟิกเกมส์ในครั้งนี้ บรรจุชนิดกีฬาทั้งหมด 10 ชนิดกีฬา ได้แก่
ตารางสรุปเหรียญรางวัล.
<templatestyles src="Legend/styles.css" />  ประเทศเจ้าภาพ
เพลย์สเตชัน วีอาร์

PlayStation VR  หรือชื่อโครงการเดิมคือ โครงการมอร์ฟีอุส  เป็นจอแสดงผลแบบสวมศีรษะระบบเวอร์ชวลริแอลลิที ผลิตขึ้นโดยโซนี่คอมพิวเตอร์เอ็นเตอร์เทนเมนต์ ถูกออกแบบมาเพื่อใช้งานร่วมกับระบบเครื่องเล่นเกมเพลย์สเตชัน 4 วางจำหน่ายเมื่อวันที่ 13 ตุลาคม ค.ศ. 2016 โดยมีราคาจำหน่ายในประเทศไทย 17,490 บาท
โซนี่มีความสนใจเทคโนโลยีจอแสดงผลแบบสวมศีรษะมาตั้งแต่ทศวรรษที่ 1990 ซึ่งผลิตภัณฑ์ประเภทนี้ถูกวางจำหน่ายในเชิงพาณิชย์ครั้งแรกในปี ค.ศ. 1997 ในสหรัฐอเมริกา โดยใช้ชื่อว่า ซึ่งใช้งานร่วมกับเกม " MechWarrior 2" ทำให้ผู้เล่นเกมนี้สามารถมีมุมมองการเล่นเกมเสมือนอยู่ในค็อกพิทของหุ่นยนต์
ในปี 2014 อันโตน มีคายลอฟ วิศวกรแผนกวิจัยและพัฒนาของโซนี่คอมพิวเตอร์เอ็นเตอร์เทนเมนต์ กล่าวว่าทีมของเขากำลังทำงานในโครงการมอร์ฟีอุสมาเป็นเวลากว่าสามปีแล้ว ในที่สุดโครงการมอร์ฟีอุสได้ถูกประกาศอย่างเป็นทางการเป็นครั้งแรกในงาน Game Developers Conference ปี 2014 โดยมีนายชูเฮ โยะชิดะ ประธานฝ่ายสตูดิโอของโซนี่คอมพิวเตอร์เอ็นเตอร์เทนเมนต์ ขึ้นกล่าวแนะนำโครงการนี้ในวันที่ 18 มีนาคม 2014 และกล่าวว่า โครงการมอร์ฟีอุสนั้นเป็น "นวัตกรรมถัดไปของเพลย์สเตชันอันจะเป็นโฉมหน้าอนาคตของวงการเกม" และในวันที่ 15 กันยายน 2015 โซนี่ก็ได้ประกาศตั้งชื่ออุปกรณ์ในโครงการมอร์ฟีอุสว่า PlayStation VR และในปีเดียวกันก็ได้ออกมายืนยันว่า อุปกรณ์นี้จะวางจำหน่ายภายในครึ่งปีแรกของปี 2016 และมีราคาไม่ห่างจากเครื่องเล่นวีดีโอเกมเครื่องใหม่
วิลเบอร์ สโกวิลล์

วิลเบอร์ ลิงคอล์น สโกวิลล์ (22 มกราคม ค.ศ. 1865 – 10 มีนาคม ค.ศ. 1942) เป็นเภสัชกรชาวอเมริกัน ในปี ค.ศ. 1895 เขาแต่งตำรา "The Art of Compounding" ซึ่งใช้ในการเรียนการสอนวิชาเภสัชวิทยาถึงคริสต์ทศวรรษ 1960 ต่อมาสโกวิลล์ดำรงตำแหน่งศาสตราจารย์ที่วิทยาลัยเภสัชศาสตร์และวิทยาศาสตร์สุขภาพแมสซาชูเซตส์และแต่งตำรา "Extract and Perfumes" ในปี ค.ศ. 1912 ขณะทำงานที่บริษัทยาพาร์ก-เดวิส สโกวิลล์ได้คิดค้นการทดสอบประสาทสัมผัสสโกวิลล์ (Scoville Organoleptic Test) ซึ่งเป็นการทดสอบความเผ็ดร้อนของพริกชนิดต่าง ๆ การทดสอบนี้เป็นต้นแบบของมาตราสโกวิลล์ (Scoville scale)
สโกวิลล์แต่งงานกับคอรา บี. อัปพัมในปี ค.ศ. 1891 ทั้งคู่มีบุตรด้วยกัน 2 คน เขาเสียชีวิตในปี ค.ศ. 1942 ในปี ค.ศ. 2016 กูเกิล ดูเดิลฉลองวันเกิดครบรอบ 151 ปีให้แก่เขา
อิกนาทซ์ เซ็มเมิลไวส์

อิกนาทซ์ ฟิลลิพ เซ็มเมิลไวส์  หรือ อิกนาตส์ ฟือเลิป เซ็มเมิลไวส์ (1 กรกฎาคม ค.ศ. 1818 – 13 สิงหาคม ค.ศ. 1865) เป็นแพทย์ชาวฮังการีเชื้อสายเยอรมัน ซึ่งปัจจุบันเป็นที่รู้จักในฐานะผู้บุกเบิกการทำหัตถการปลอดเชื้อ โดยพบว่าเราสามารถลดอุบัติการณ์ของการติดเชื้อหลังคลอดได้อย่างมาก เพียงให้มีการล้างมือเพื่อฆ่าเชื้อในหน่วยตรวจสูติศาสตร์ ในช่วงปลายคริสต์ศตวรรษที่ 19 มีภาวะติดเชื้อหลังคลอดหรือไข้หลังคลอดเกิดขึ้นบ่อยครั้ง และเมื่อเกิดขึ้นแล้วมักเป็นอันตรายถึงแก่ชีวิต โดยมีอัตราการตายอยู่ที่ร้อยละ 10–35
เอทีแอนด์ที

เอทีแอนด์ที อิงค์  เป็นบริษัทข้ามชาติด้านโทรคมนาคมของสหรัฐ มีสำนักงานใหญ่ตั้งอยู่ในเมืองแดลลัส รัฐเท็กซัส เป็นผู้ให้บริการโทรศัพท์มือถือที่ใหญ่เป็นอันดับสองและโทรศัพท์คู่สายใหญ่เป็นอันดับหนึ่งในสหรัฐ และเป็นผู้ให้บริการโทรศัพท์มือถือที่ใหญ่เป็นอันดับ 18 ของโลกตามฐานลูกค้าในปี 2015 โดยมีฐานลูกค้าในมือกว่า 126.4 ล้านคน บริษัทได้รับการจัดอันดับในปี 2014 ให้เป็นบริษัทที่มีขนาดใหญ่เป็นอันดับที่ 24 ของโลก
กาด อาวีกาด

กาด อาวีกาด (ค.ศ. 1930 –) เป็นนักชีวเคมีชาวอิสราเอล เมื่อเขาอายุ 17 ปี เขาได้เข้าร่วมการจัดอันดับของ "Palmach" เขาได้เข้าศึกษาที่มหาวิทยาลัยฮีบรูแห่งเยรูซาเลม ได้รับปริญญาเอกในปี ค.ศ. 1958
ในปี ค.ศ. 1957 เขาได้รับรางวัลอิสราเอลพริตซ์ในสาขาวิทยาศาสตร์ ร่วมกับ Shlomo Hestrin และ David Sidney Feingold
อาวีกาดเป็นรองศาสตราจารย์ภาควิชาชีวเคมีที่มหาวิทยาลัยฮิบรู และในปี ค.ศ. 1970 ย้ายไปอยู่ที่สหรัฐอเมริกา และสอนที่โรงเรียนแพทย์โรเบิร์ตวูดจอห์นสันในรัฐนิวเจอร์ซีย์
มูลนิธิการศึกษาเจมส์แรนดี

มูลนิธิการศึกษาเจมส์แรนดี (ตัวย่อ JREF) เป็นองค์การไม่แสวงหาผลกำไรที่ตั้งขึ้นในปี พ.ศ. 2539 โดยนักมายากลและนักวิมตินิยม นายเจมส์ แรนดี
ภารกิจของมูลนิธิรวมทั้งการให้การศึกษากับมวลชนและสื่อมวลชนถึงอันตรายในการยอมรับเรื่องที่ยังไม่ได้รับการพิสูจน์ และสนับสนุนการศึกษาเรื่องเหนือธรรมชาติภายใต้สภาวะการทดลองทางวิทยาศาสตร์ที่ควบคุม
ในเดือนกันยายน พ.ศ. 2558 มูลนิธิแจ้งว่าจะเปลี่ยนไปเป็นมูลนิธิที่ให้ทุน
มูลนิธิเป็นผู้จัดการรางวัลท้าทายเรื่องเหนือธรรมชาติล้านดอลลาร์สหรัฐ (One Million Dollar Paranormal Challenge) ซึ่งให้รางวัลแก่ใครก็ได้ที่สามารถแสดงความสามารถเหนือธรรมชาติหรือปาฏิหาริย์ ภายใต้กฏเกณฑ์การทดสอบทางวิทยาศาสตร์ที่ตกลงกันได้
มูลนิธิยังมีทุนทนายความเพื่อช่วยเหลือบุคคลที่ถูกฟ้อง เนื่องจากการเข้าไปตรวจสอบหรือวิจารณ์บุคคลที่อ้างความสามารถเหนือธรรมชาติ
องค์กรได้รับทุนสนับสนุนจากสมาชิก จากเงินบริจาค และจากงานประชุม แต่ว่าจะไม่รับเงินบริจาคหรือสมาชิกเพิ่มขึ้นหลังปี 2558
เว็บไซต์ของมูลนิธิ (randi.org) มีบล็อก "ประจำวัน" ที่เรียกว่า "Swift" ซึ่งเผยแพร่ข้อมูลและข่าวล่าสุดของมูลนิธิ และการแฉบุคคลที่อ้างอำนาจเหนือธรรมชาติ
เชิงอรรถและอ้างอิง.
<templatestyles src="Reflist/styles.css" />
มหาวิทยาลัยครูแห่งชาติไต้หวัน

มหาวิทยาลัยครูแห่งชาติไต้หวัน  เป็นสถาบันอุดมศึกษาในประเทศไต้หวัน ปัจจุบันมหาวิทยาลัยครูแห่งชาติไต้หวันเป็นหนึ่งในมหาวิทยาลัยชั้นนำแห่งหนึ่งในไต้หวัน เน้นการศึกษาด้านดนตรีวิทยา ศิลปกรรมการออกแบบ วิทยาศาสตร์การกีฬา สาธิตการศึกษา และ ศูนย์การเรียนการสอนภาษาจีนกลาง (Mandarin Training Center)
ในปี 2016 ได้เข้าร่วมอยู่ใน โดยที่นักศึกษามหาวิทยาลัยครุศาสตร์แห่งชาติไต้หวันสามารถลงเรียนวิชาของมหาวิทยาลัยแห่งชาติไต้หวันและ
ประวัติ.
ก่อตั้งขึ้นในยุคสมัยที่ญี่ปุ่นยึดครองไต้หวัน (2438-2488) และผนวกเข้าเป็นส่วนหนึ่งของจักรวรรดิญี่ปุ่นรัฐบาลภายใต้การปกครองของญี่ปุ่นได้ก่อตั้ง วิทยาลัยมณฑลไต้หวัน (Taiwan Provincial College) ต่อมาได้เปลี่ยนชื่อเป็นวิทยาลัยไทโฮกุ (Taihoku College) ซึ่งไทโฮกุ หมายถึงไทเปในภาษาญี่ปุ่น ต่อมาได้พัฒนาเป็นมหาวิทยาลัยครูแห่งชาติไต้หวัน ในปี พ.ศ 2510 ในช่วงที่พรรคก๊กมินตั๋งเรืองอำนาจ มหาวิทยาลัยครูแห่งชาติไต้หวัน ได้รับการยอมรับในด้านการผลิตครูและสาธิตการศึกษา
รายชื่อความเอนเอียงทางประชาน

ความเอนเอียงทางประชาน  เป็นความโน้มเอียงที่จะคิดในรูปแบบที่มีผลเป็นความคลาดเคลื่อนอย่างเป็นระบบ จากความมีเหตุผลโดยทั่วไป หรือจากการประเมินการตัดสินใจที่ดี บ่อยครั้งเป็นประเด็นการศึกษาในสาขาจิตวิทยาและเศรษฐศาสตร์พฤติกรรม 
แม้ว่าความเอนเอียงเหล่านี้จะมีอยู่จริง ๆ โดยหลักฐานทางวิทยาศาสตร์ที่ทำซ้ำได้ แต่ก็มักจะมีข้อโต้เถียงว่า ควรจะจัดประเภทหรืออธิบายความเอนเอียงเหล่านี้ได้อย่างไร 
ความเอนเอียงบางอย่างเป็นกฎการประมวลข้อมูล หรือเป็นทางลัดการประมวลผลที่เรียกว่า ฮิวริสติก ที่สมองใช้เพื่อการประเมินและการตัดสินใจ
ปรากฏการณ์เหล่านี้เรียกว่า ความเอนเอียงทางประชาน 
ความเอนเอียงในการประเมินหรือการตัดสินใจ อาจจะเกิดจากแรงจูงใจ เช่นเมื่อความเชื่อเกิดบิดเบือนเพราะเหตุแห่งการคิดตามความปรารถนา (wishful thinking)
ความเอนเอียงบางอย่างอาจจะอธิบายได้โดยหลักทางประชาน (cognitive หรือที่เรียกว่า cold) หรือโดยหลักทางแรงจูงใจ (motivational หรือเรียกว่า hot)
แต่เหตุทั้งสองสามารถเกิดร่วมกัน
ยังมีข้อถกเถียงกันอีกด้วยว่า ความเอนเอียงเหล่านี้จัดเป็นความไม่สมเหตุผลโดยส่วนเดียว หรือว่า จริง ๆ มีผลเป็นทัศนคติและพฤติกรรมที่เหมาะสมได้
ยกตัวอย่างเช่น เมื่อทำความรู้จักกับคนใหม่ ๆ เรามักจะถามคำถามที่ชี้คำตอบที่ต้องการ ที่ดูเหมือนจะเอนเอียงไปเพื่อยืนยันสันนิษฐานของเราเกี่ยวกับบุคคลนั้น ๆ
แต่ว่า ปรากฏการณ์ที่บางครั้งเรียกว่า ความเอนเอียงเพื่อยืนยัน (confirmation bias) เช่นนี้ สามารถมองได้ว่าเป็นทักษะทางสังคมที่ช่วยสร้างความสัมพันธ์กับผู้อื่นได้
งานวิจัยในเรื่องความเอนเอียงเหล่านี้ มักจะทำในมนุษย์
แต่ผลที่พบในมนุษย์ บางครั้งก็พบในสัตว์อื่นเหมือนกัน
ยกตัวอย่างเช่น hyperbolic discounting (การลดค่าแบบไฮเพอร์โบลา) ซึ่งเป็นปรากฏการณ์ที่เราให้ค่าของที่ได้ในปัจจุบันสูงกว่าที่จะได้ในอนาคต ก็พบด้วยในหนู นกพิราบ และลิง
ความเอนเอียงในการตัดสินใจ ทางความเชื่อ และทางพฤติกรรม.
ความเอนเอียงหลายอย่างเหล่านี้มีผลต่อการเกิดความเชื่อ ต่อการตัดสินใจทางธุรกิจและทางเศรษฐกิจ และต่อพฤติกรรมมนุษย์โดยทั่ว ๆ ไป
ความเอนเอียงจะเกิดขึ้นในสถานการณ์โดยเฉพาะ ๆ 
คือ เมื่อเผชิญกับเหตุการณ์อย่างใดอย่างหนึ่ง ความแปรเปลี่ยนไปจากพฤติกรรมปกติสามารถจำแนกได้โดย
ความเอนเอียงทางสังคม.
ความเอนเอียงเหล่านี้โดยมากจัดเป็น attributional bias (ควาเอนเอียงในการอ้างเหตุ)
ความผิดพลาดและความเอนเอียงทางความจำ.
ในสาขาจิตวิทยาและประชานศาสตร์ ความเอนเอียงทางความจำ (memory bias) เป็นความเอนเอียงทางประชานที่ช่วยหรือขัดการระลึกถึงความทรงจำหนึ่ง ๆ (เช่นช่วยให้ระลึกถึงความจำนั้นได้ หรือช่วยลดเวลาการระลึก หรือว่าทั้งสองอย่าง) หรือเปลี่ยนแปลงข้อมูลสิ่งที่จำได้ มีประเภทต่าง ๆ รวมทั้ง
เหตุสามัญโดยทฤษฎี ของความเอนเอียงทางประชาน.
บทความในวารสาร "Psychological Bulletin" ปี ค.ศ. 2012 เสนอว่า มีความเอนเอียงที่ดูเหมือนจะไม่สัมพันธ์กัน 8 อย่างที่สามารถเกิดขึ้นได้โดยใช้กลไกทางทฤษฎีสารสนเทศ (information-theoretic generative mechanism) ที่มีการประมวลข้อมูลประกอบด้วยตัวกวน (noisy) ทั้งในช่วงการเก็บและการระลึกถึงข้อมูลในความทรงจำของมนุษย์
ดูเพิ่ม.
<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
ความซึมเศร้า

ความซึมเศร้า  อาจหมายถึง ความผิดปกติทางอารมณ์ (Mood disorder) เป็นกลุ่มโรคในเกณฑ์วินิจฉัยทางจิตเวช โดยหลักหมายถึงอาการ 3 อย่างรวมทั้งอาการฟุ้งพล่าน โรคซึมเศร้า และการสลับไปสลับมาระหว่างอาการทั้งสอง คือ โรคอารมณ์สองขั้ว โดยมีรายละเอียดดังนี้
ความสมเหตุสมผลภายนอก

ความสมเหตุสมผลภายนอก
เป็นความสมเหตุผลในการอนุมานเหตุผลโดยอุปนัย (inductive inference) ในงานวิจัยทางวิทยาศาสตร์ โดยปกติอาศัยข้อมูลที่ได้จากการทดลองที่สมเหตุสมผลทางสถิติ
กล่าวอีกอย่างก็คือ เป็นขอบเขตที่ผลงานศึกษาจะสามารถใช้ได้ (คือเป็นจริง) โดยทั่วไปในสถานการณ์อื่น ๆ และกับคนอื่น ๆ นอกงานวิจัย
ยกตัวอย่างเช่น การอนุมานโดยอุปนัยอาศัยงานศึกษาจิตบำบัดแบบเปรียบเทียบ (comparative psychotherapy) จะต้องทดลองกับตัวอย่างบุคคลที่เฉพาะเจาะจง (เช่น เป็นอาสาสมัคร มีความซึมเศร้าระดับสูง ไม่มีโรคหรืออาการอย่างอื่น)
คำถามก็คือว่า ถ้าจิตบำบัดเช่นนี้ประสบผลสำเร็จในตัวอย่างคนไข้เช่นนี้ มันจะมีประสิทธิภาพกับผู้ไม่ใช่อาสาสมัคร หรือผู้มีความซึมเศร้าเล็กน้อย หรือผู้มีโรคหรืออาการอย่างอื่นด้วยหรือไม่
ข้อจำกัดมีหลายอย่างรวมทั้ง
เชิงอรรถและอ้างอิง.
<templatestyles src="Reflist/styles.css" />
Resentful demoralization

การท้อใจแบบไม่พอใจ  เป็นปัญหาในการทดลองแบบควบคุม ที่คนในกลุ่มควบคุมไม่พอใจที่ไม่ได้รับการบำบัดรักษาที่เป็นประเด็นการทดลอง
หรือว่า คนในกลุ่มทดลองอาจจะไม่พอใจกลุ่มควบคุม เพราะว่า คิดว่าการบำบัดรักษาในกลุ่มทดลองแย่กว่า
ผู้ร่วมการทดลองอาจจะเกิดความโกรธ ความเศร้าซึม ความไม่ร่วมมือ หรือการไม่ปฏิบัติตาม ซึ่งทำให้เกิดความต่างอย่างเป็นระบบในผลที่ได้ ทำผลงานศึกษาให้ไม่ชัดเจน และทำให้เสี่ยงต่อความไม่สมเหตุสมผลทางวิทยาศาสตร์
วอลเลย์บอลหญิงในโอลิมปิกฤดูร้อน 2016 รอบคัดเลือก โซนอเมริกาใต้

วอลเลย์บอลหญิงในโอลิมปิกรอบคัดเลือกโซนอเมริกาใต้  มีกำหนดจัดขึ้นในบาริโลเช, ประเทศอาร์เจนตินา ระหว่างวันที่ 6–10 มกราคม ค.ศ. 2016 โดยผู้ชนะจะผ่านเข้าแข่งขันโอลิมปิกฤดูร้อน 2016 ส่วนทีมอันดับที่ 2 จะเข้าแข่งขันในโอลิมปิกรอบคัดเลือกระดับโลก และทีมอันดับที่ 3 จะเข้าแข่งขันในโอลิมปิกรอบคัดเลือกระดับทวีป
ทีมที่เข้าร่วมแข่งขัน.
มีทั้งหมด 5 ทีมที่ได้รับการยืนยันจะเข้าร่วมแข่งขัน โดยบราซิลไม่มีส่วนร่วมในการคัดเลือกเนื่องจากได้สิทธิเจ้าภาพโอลิมปิกฤดูร้อน 2016 จึงผ่านการคัดเลือกโดยอัตโนมัติ
การตัดสินลำดับจากผลการแข่งขัน.
สำหรับการแข่งขันรอบคัดเลือก
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน
แมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
จันทรุปราคา มกราคม พ.ศ. 2561

จันทรุปราคาเต็มดวงเกิดขึ้นเมื่อวันที่ 31 มกราคม พ.ศ. 2561 เนื่องจากดวงจันทร์อยู่ใกล้จุดปลายระยะทางวงโคจร เมื่อวันที่ 30 มกราคม จึงเรียกได้ว่า "ซูเปอร์มูน" โดยซูเปอร์มูนครั้งก่อน เกิดขึ้นเมื่อเดือนกันยายน พ.ศ. 2558
นอกจากนี้ปรากฏการณ์ดังกล่าวยังเรียกว่าบลูมูน ซึ่งเป็นวันที่ดวงจันทร์เต็มดวงครั้งที่สองของเดือนมกราคม พ.ศ. 2561 นอกจากนั้น ยังได้รับการกล่าวถึงในสื่อมวลชนว่า "ซูเปอร์บลูบลัดมูน" (Super Blue Blood Moon)คำว่า "บลัด (blood)" มีนัยยะสื่อถึงสีแดงดั่งโลหิตของดวงจันทร์ระหว่างปรากฎการณ์จันทรุปราคา ปรากฏการณ์นี้เกิดขึ้นครั้งล่าสุดเมื่อวันที 30 ธันวาคม พ.ศ. 2409 สำหรับซีกโลกตะวันออก และก่อนหน้านั้น เมื่อวันที่ 31 มีนาคม พ.ศ. 2409 ครั้งต่อไปจะเกิดขึ้นในวันที่ 31 มกราคม พ.ศ. 2580 ในอีกหนึ่งรอบวัฏจักรเมตอน (19 ปี)
ภูมิหลัง.
จันทรุปราคาเกิดขึ้นเมื่อพระจันทร์เคลื่อนตัวผ่านระหว่างเงาของโลก เริ่มด้วยการที่เงาของโลกทำให้พระจันทร์มีสีเข้มขึ้นเล็กน้อย ต่อมาเงาเริ่ม "บดบัง" ส่วนของดวงจันทร์ทำให้เกิดสีแดง-น้ำตาล (สีมักขึ้นอยู่กับสภาพชั้นบรรยากาศ พระจันทร์ดูเหมือนมีสีแดงเพราะการกระเจิงแบบเรเลห์ (Rayleigh scattering) ซึ่งเป็นปรากฏการเดียวกันกับที่ทำให้เกิดสีแดงขณะพระอาทิตย์ตกดิน และการหักเหของแสงนั้นโดยชั้นบรรยากาศโลกไปยังเงา
การจำลองต่อไปนี้แสดงถึงลักษณะคร่าว ๆ ของดวงจันทร์ขณะผ่านเงาของโลก ส่วนเหนือของดวงจันทร์ใกล้กับตรงกลางของเงามากที่สุด จึงเป็นจุดที่มีสีเข้มและแดงที่สุด
"ซูเปอร์บลูบลัดมูน".
ปรากฎการณ์นี้เป็น "ซูเปอร์มูน" (Super Moon) ด้วยความที่ดวงจันทร์อยู่ใกล้ระยะทางที่ใกล้ที่สุดจากโลกในวงโคจรทำให้มีขนาดเส้นผ่าศูนย์กลางกว้างขึ้น 7% หรือมีพื้นที่ใหญ่ขึ้น 14% เมื่อเทียบกับขนาดเฉลี่ยของดวงจันทร์ จันทรุปราคาซูเปอร์มูนครั้งก่อนเกิดขึ้นเมื่อเดือนกันยายน พ.ศ. 2558
พระจันทร์เต็มดวงของวันที่ 31 มกราคม พ.ศ. 2561 เป็นพระจันทร์เต็มดวงครั้งที่สองของเดือน (ในเขตเวลาส่วนใหญ่) ทำให้เรียกได้ว่าเป็น "บลูมูน"
นอกจากนี้ด้วยความที่มีสีส้มหรือสีแดง "เลือด" ระหว่างที่เกิดจันทรุปราคา สื่อจึงมักเรียกเหตุการณ์นี้ว่าเป็น "ซูเปอร์บลูบลัดมูน"
ภาพรวม.
การมองเห็น.
มหาสมุทรแปซิฟิกหันเข้าหาดวงจันทร์ขณะเกิดจันทรุปราคา เอเชียกลางและตะวันออก (รวมถึงส่วนใหญ่ของไซบีเรีย, ฟิลิปินส์, อินโดนีเซีย, นิวซีแลนด์ และส่วนใหญ่ของออสเตรเลีย มองเห็นดวงจันทร์ได้อย่างชัดเจนในท้องฟ้ายามค่ำ สำหรับเอเชียตะวันตก, เอเชียใต้, ตะวันออกกลาง และยุโรปตะวันออก จันทรุปราคาเกิดขึ้นขณะพระจันทร์กำลังขึ้น
ภาพถ่าย.
เต็มดวงหรือเกือบเต็มดวง
ภาพ montage
บางส่วน
อุปราคาที่เกี่ยวข้อง.
ชุดซารอส.
อุปราคาครั้งนี้เป็นส่วนหนึ่งของชุดซารอสที่ 124
จันทรุปราคา มีนาคม พ.ศ. 2559

จันทรุปราคาเงามัวเกิดขึ้นในวันที่ 23 มีนาคม พ.ศ. 2559 ซึ่งเป็นอุปราคาครั้งแรกจากสามครั้งในปี พ.ศ. 2559
การมองเห็น.
อุปราคาสามารถมองเห็นได้เหนือทวีปเอเชีย ทวีปออสเตรเลีย และส่วนมากของทวีปอเมริกาเหนือ
อุปราคาที่เกี่ยวข้อง.
จันทรุปราคาหนึ่งจากสี่ครั้งในชุดช่วงสั้น ณ จุดโหนดลงในวงโคจรของดวงจันทร์
ในชุดปีจันทรคติ จะวนซ้ำหลังจาก 12 ลูเนชัน หรือ 354 วัน (เคลื่อนกลับประมาณ 10 วันในปีต่อเนื่องกัน) เนื่องจากการเลื่อนวันที่ เงาของโลกจะอยู่ประมาณ 11 องศาทางตะวันตกในเหตุการณ์ต่อเนื่องกัน
จันทรุปราคา ตุลาคม พ.ศ. 2556

จันทรุปราคาเงามัวเกิดขึ้นในวันที่ 18–19 ตุลาคม พ.ศ. 2556 ซึ่งเป็นอุปราคาครั้งสุดท้ายของอุปราคาสามครั้งในปี พ.ศ. 2556
การมองเห็น.
อุปราคาครั้งนี้สามารถมองเห็นได้จากทวีปอเมริกา (ตอนใกล้จบปรากฏการณ์) ทวีปยุโรป ทวีปแอฟริกา และส่วนมากของทวีปเอเชีย (ตอนเริ่มต้นปรากฏการณ์สามารถมองเห็นได้จากเอเชียตะวันออก) ส่วนตะวันตกของฟิลิปปินส์ (รวมทั้งเวสเทิร์นลูซอนและปาลาวัน) สามารถมองเห็นจันทรุปราคาได้ขณะดวงจันทร์ตก
อุปราคาที่เกี่ยวข้อง.
จันทรุปราคาหนึ่งจากสี่ครั้งในชุดช่วงสั้น ณ จุดโหนดลงในวงโคจรของดวงจันทร์
ในชุดปีจันทรคติ จะวนซ้ำหลังจาก 12 ลูเนชัน หรือ 354 วัน (เคลื่อนกลับประมาณ 10 วันในปีต่อเนื่องกัน) เนื่องจากการเลื่อนวันที่ เงาของโลกจะอยู่ประมาณ 11 องศาทางตะวันตกในเหตุการณ์ต่อเนื่องกัน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฟอน

ฟอน ("เฟานุส"; , "เพาโนส") เป็นสัตว์ในเทพปกรณัมโรมัน ท่อนบนจากศีรษะลงไปถึงเอวเป็นมนุษย์แต่มีเขาและหูของแพะ ท่อนล่างจากเอวถึงเท้าเป็นแพะ อาศัยอยู่ในป่า มีความเกี่ยวข้องกับเซเทอร์ในเทพปกรณัมกรีก
ที่มา.
ชาวโรมันเชื่อว่า ฟอนสร้างความกลัวให้แก่มนุษย์ที่กำลังเดินทางในสถานที่ที่เปลี่ยว และห่างไกลจากเมือง แต่สามารถช่วยบอกทางให้แก่มนุษย์ที่กำลังหลง สิ่งนี้พบได้ในนิทานเรื่อง เซเทอร์และนักเดินทาง (The Satyr and the Traveller) ซื่งชื่อเรื่องในภาษาละตินคือ "เฟานุส" (Faunus; แปลว่า ฟอน ในภาษาละติน) เดิมที ฟอนกับเซเทอร์เป็นสัตว์ที่ต่างกันมาก คือ ฟอนเป็นสัตว์ครึ่งมนุษย์ครึ่งแพะ ส่วนเซเทอร์เป็นคนแคระที่อัปลักษณ์ อ้วนล่ำสัน และมีขนมาก หรือบางทีเชื่อว่าเป็นคนป่ามีหูและหางของม้าหรือลา นอกจากนี้ เคยเชื่อกันว่าเซเทอร์มีเสน่ห์กับมนุษย์เพศหญิงมากกว่าฟอน และฟอนไม่ฉลาดเหมือนเซเทอร์
มากไปกว่านี้ ศาสนาโรมันโบราณมีเทพเจ้าชื่อ เฟานุส (Faunus) ซึ่งมักมีความเกี่ยวข้องกับป่าไม้ปกคลุมด้วยมนต์วิเศษ, เทพเจ้ากรีกชื่อว่า แพน (Pan) , และเทพเจ้าหญิงชื่อว่า เฟานา (Fauna) ซึ่งเป็นมนุษย์แพะ
จันทรุปราคา มีนาคม พ.ศ. 2549

จันทรุปราคาเงามัวเกิดขึ้นในวันที่ 14–15 มีนาคม พ.ศ. 2549 ซึ่งเป็นอุปราคาครั้งแรกจากสองครั้งในปี พ.ศ. 2549
อุปราคาครั้งนี้เป็นจันทรุปราคาเงามัวทั้งดวงไม่พบบ่อยสัมพัทธ์ ซึ่งดวงจันทร์ผ่านเข้าไปภายในเงามัวและไม่ผ่านเข้าไปในเงามืดของโลก
การมองเห็น.
อุปราคาครั้งนี้สามารถมองเห็นได้จากทวีปแอฟริกา และทวีปยุโรป มองเห็นขณะดวงจันทร์ขึ้นได้ทางตะวันออกเฉียงเหนือของทวีปอเมริกาเหนือ ทั้งหมดของทวีปอเมริกาใต้ และมองเห็นขณะดวงจันทร์ตกได้เหนือทวีปเอเชียตะวันตก
<BR>มุมมองจำลองของโลกจากศูนย์กลางดวงจันทร์ขณะบดบังสูงสุด
อุปราคาที่เกี่ยวข้อง.
ชุดซารอส.
อุปราคานี้เป็นส่วนหนึ่งของชุดซารอสที่ 138 ซึ่งเป็นครั้งที่ 29 จาก 83 ครั้งของจันทรุปราคาในชุดนี้ โดยจันทรุปราคาของชุดซารอส 138 นี้เริ่มต้นจากจันทรุปราคาเงามัวในวันที่ 5 ตุลาคม พ.ศ. 2046 (ค.ศ. 1503) เริ่มจันทรุปราคาบางส่วนในวันที่ 13 มิถุนายน พ.ศ. 2533 (ค.ศ. 1990) จะเริ่มจันทรุปราคาเต็มดวงในวันที่ 7 กันยายน พ.ศ. 2587 (ค.ศ. 2044) และจันทรุปราคาเต็มดวงครั้งสุดท้ายจะเกิดขึ้นในวันที่ 8 มิถุนายน พ.ศ. 3038 (ค.ศ. 2495) จันทรุปราคาบางส่วนครั้งสุดท้ายจะเกิดขึ้นในวันที่ 13 สิงหาคม พ.ศ. 3146 (ค.ศ. 2603) และจะสิ้นสุดชุดซารอสด้วยจันทรุปราคาเงามัวในวันที่ 30 มีนาคม พ.ศ. 3525 (ค.ศ. 2982)
วัฏจักรเมตอน (19 ปี).
วัฏจักรเมตอนจะวนซ้ำประมาณทุก ๆ 19 ปี และอธิบายชุดซารอสเพิ่มหนึ่งปีจันทรคติ เพราะว่าอุปราคาเกิดขึ้นบนวันที่คล้ายในปฏิทิน และเงาของโลกจะอยู่ใกล้อย่างสัมพัทธ์กับดาวฤกษ์พื้นหลัง
มาตราด็องฌง

มาตราด็องฌงของความสว่างจันทรุปราคา คือ มาตราห้าขั้นที่เป็นประโยชน์สำหรับวัดการปรากฏและความสว่างของดวงจันทร์ ระหว่างจันทรุปราคา มาตรานี้ถูกนำเสนอโดยอ็องเดร-หลุยส์ ด็องฌง (André-Louis Danjon) ในปี ค.ศ. 1921 เมื่อเขาสันนิษฐานว่า ความสว่างของจันทรุปราคานั้นเกี่ยวข้องกับวัฏจักรสุริยะ ระดับของอุปราคาของมาตราด็องฌง โดยแบบดั้งเดิมจะใช้ตัวอักษร L เป็นการแสดงถึง
มาตรา.
ความหมายของมาตรา:
การกำหนดค่าของ L.
การกำหนดค่าของ L สำหรับอุปราคาจะดีที่สุดในช่วงใกล้กลางอุปราคาเต็มดวงด้วยตาเปล่า มาตรานั้นเป็นความคิดส่วนตัว และแตกต่างกันในแต่ละผู้สังเกตการณ์ ยิ่งไปกว่านั้น ค่า L อาจแตกต่างกันไปตามส่วนของดวงจันทร์ ขึ้นอยู่กับระยะห่างของผู้สังเกตการณ์เหล่านั้นจากศูนย์กลางเงามืดของโลก
จางเยี่ยต้าหวาง

จางเยี่ยต้าหวาง ชื่อวิทยาศาสตร์: "Rheum palmatum" อยู่ในวงศ์ Polygonaceae เป็นไม้ล้มลุกขนาดใหญ่ รากและเหง้าอ้วนสั้น ลำต้นอ้วนสั้น กลวง เปลือกต้นเป็นร่องตามยาว มีขนสีขาว ข้อพองออก ดอกช่อ ดอกย่อยขนาดเล็ก สีแดงอมม่วง น้อยมากที่จะเป็นสีขาวอมเหลือง ผลแห้งเมล็ดล่อน เมล็ดรูปไข่กว้าง สีน้ำตาลดำ พบในจีนที่มณฑลกานซู หูเป่ย์ ชิงไห่ ชานซี เสฉวน ยูนนาน ทิเบต และมองโกเลียใน ในจีนและรัสเซียปลูกเพื่อใช้เป็นยา
เค็ตสึเมชิ

เค็ตสึเมชิ (; โรมาจิ: "Ketsumeishi") เป็นวงดนตรีแนวป็อปและฮิปฮอปชาวญี่ปุ่น วงก่อตั้งขึ้นเมื่อปี พ.ศ. 2536 มีสมาชิกทั้งหมดสี่คน ซึ่งมีลักษณะการร้องสลับกับแร็ป หนึ่งในผลงานที่มีชื่อเสียงคือเพลง "ซากูระ" ที่ขึ้นอันดับที่สองของออริคอนเมื่อปี พ.ศ. 2548 และเพลงดังกล่าวถูกใส่ไว้ในเกมไทโกะโนะทัตสึจิง
ชื่อวง "เค็ตสึเมชิ" เป็นคำญี่ปุ่นที่ใช้เรียกยาชนิดหนึ่งที่ทำมาจากเมล็ดชุมเห็ดจีน (Senna obtusifolia) สมุนไพรที่ใช้ในการแพทย์แผนจีน